Fuglsø Koncerter A/S

Fuglsø sommerophold 2024
2024-06-14 - 2024-08-10 | Hotel Fuglsøcentret, Dragsmurvej 6, Knebel, 8420, Danmark
Fuglsø sommerophold 2024 for 2 personer til kun kr. 2.498,00 (tilbuddet gælder fra 14. juni til 10. august 2024)

2 overnatninger i dobbeltværelse med dobbeltseng.
2 “stjernekastere” eller klassiske burgers på ankomstdagen eller afrejsedagen (angives ved bestilling) med 1 fadøl, vand eller et glas vin til hver.
2 billetter til Memory Lane Rockmuseum på Fuglsøcentret
Stor middagsbuffet begge aftener
Dejlig morgenbuffet begge dage
Fri kaffe og te under hele opholdet fra hotellets automater.
Gratis spil på vores 9-hullers naturgolfbane
Gratis wi-fi på værelset

OBS: Begrænset antal pladser ledige hver dag.
Børn på 4-12 år afregnes til halv pris, børn 0-3 år er gratis (i forældrenes seng)
Ønskes opredninger anbefaler vi at booke familieværelse eller Molbosuite (tillæg kr. 200,- pr. nat pr. betalende voksen) – kontakt os for at høre nærmere.
Vi gør opmærksom på at opholdet skal bestilles mindst 5 dage før den ønskede ankomstdato.
Efter købet skal selve opholdet bookes pr. mail: til@fuglsoecentret.dk
Forud for køb af opholdet, er du velkommen til at rette henvendelse til os, for forespørgsel på ledige datoer.

Creedence Tribute
2024-06-15
Den danske rockscene invaderes af kopi og revivalbands. Paradokset har
været et meget stort tomrum, når det gælder verdens måske mest oplagte
revival-mulighed, nemlig Creedence Clearwater Revival.
Til gengæld indleder et nyt, professionelt band nu en offensiv, som uden tvivl
begejstrer og tilfredsstiller alle CCR-entusiaster. Navnet er: CREEDENCE TRIBUTE
CCR blev efter sit gennembrud i 1969 USA`s mest populære rockband. Det skete
med mega-hittene Proud Mary, Bad Moon Rising, Who´ll Stop The Rain, Down On
The Corner, Travelin`Band, Cotton Fields, Have You Ever Seen The Rain, Hey
Tonight, Hello Mary Lou, og mange flere, alle solgt i milliontal over hele verden.
Den bedste hyldest til CCR mener vi gives bedst med, at være tro mod deres mate-
riale og tanker. Det betyder at vi ikke laver egne fortolkninger eller nye arrangementer.
Selv om CCRís originale iørefaldende hits umiddelbart lyder let tilgændelige er de
faktisk overordentlige svære at kopiere. Vi er i bandet derfor gået særdeles grundigt
til værks med en stram balance for præcist at ramme den unikke fusion af rockabilly,
R´n´B, og Cajun som gjorde CCR til noget helt specielt.
Creedence Tribute er:
Sang: Casper Hundebøl – Guitar: Jan Mols – Trommer: Martin Pagaard Wolff
Guitar: Jacob Jensen – Bas: Jan Wolff
Middagen er kl. 17.30, koncerten starter kl. 20.00. Dørene åbnes kl. 19.30.

Thomas Anders from Modern Talking and Band
2024-06-21
NB: Stående koncert
Eneste koncert i Danmark i 2024 !
Som det eneste koncertsted i Danmark i 2024, kan Fuglsøcentret præsentere Thomas Anders from Modern Talking and Band. Koncerten finder sted fredag den 21. juni 2024 (stående koncert), så skynd dig inden vi må melde udsolgt!
THOMAS ANDERS blev født den 1. marts 1963 og er en af de få tyske stjerner, der har haft både en national og international indflydelse på musikhistorien. I hans utroligt succesrige karriere med Modern Talking havde han utallige hits, som gjorde ham berømt i det meste af verden. F.eks. lå “You’re My Heart, You’re My Soul” nr. 1 i hele 81 lande.
Det totale pladesalg for Modern Talking og Thomas Anders’ solo-værker har nu toppet 125 millioner worldwide, og Thomas Anders har modtaget mere end 420 guld- og platinplader og adskillige priser for sine kunstneriske præstationer.
På trods af sin triumferende succes, leder Thomas Anders konstant efter en ny udfordring, for som en seriøs og professionel entertainer står han ikke stille.
Den verdensomspændende succes, han havde med Modern Talking, blev efterfulgt af udgivelsen af mange soloalbums i Tyskland og i udlandet.
Hans seneste solo popalbum “STRONG” solgte over 1.000.000 eksemplarer i Rusland alene og gik straks platin. I 2016 fulgte Thomas Anders op med endnu et succesfuldt album HISTORY, der hylder hans tid, som en del af den mest succesrige tyske popduo nogensinde – Modern Talking.
Middagen er kl. 17.30, koncerten starter kl. 20.00. Dørene åbnes kl. 19.30.

Century's Crime - Supertramp
2024-06-22
Century’s Crime – The most authentic Tribute to SUPERTRAMP
Century’s Crime er et tribute band og en hyldest til Supertramps klassiske line-up og berømte succes-historie i de gyldne år fra 1974 til 1983.
I en energidrevet livekoncert leverer Century’s Crime de klassiske sange og de verdenskendte hits, et efter et, med et scene-show og en live-koncert-optræden der kan sammenlignes med det originale band.
I 1974 udgav Supertramp deres banebrydende gennembruds-album “Crime of the Century” på A&M Records.
Topliste hittet “Dreamer” og de klassiske sange “School” og “Crime of the Century” er rodfæstet i rock- og popmusikkens historie. Den umiskendelige vokal, Staccato Piano vamps, The Haunting Saxophone, The Songs og Supertramp “lyden” er uudsletteligt stemplet i vores hjerter, sjæle og minder.
De originale hovedpersoner Rick Davies og Roger Hodgson fik selskab i studiet af saxofonisten John Anthony Helliwell, bassisten Dougie Thompson og den californiske trommeslager Bob Siebenberg (kendt som Bob C. Benberg) til indspilningen af “Crime of the Century” og den klassiske Supertramp-linje -up blev født.
“Century’s Crime” bringer til live, ”live on Stage”, disse hitliste sange og Supertramp koncert klassikere fra ”Crime of the Century og følgende andre albums “Crisis! What Crisis?”, “Even in the Quietest Moment”, “Breakfast in America” & “Famous Last Words”.
Bandets medlemmer, alle hårde Supertramp-fans, optræder og gengiver ånden og lyden fra de originale optagelser, livekoncerter og videoer for at skabe et liveshow, der er et af verdens fineste og berømte bands værdigt.
“Century´s Crime” – The SUPERTRAMP Tribute Show er et fantastisk Tribute koncert Show. Lad dig rive med til de gode sange Dreamer, School, Breakfast in America, Goodbye Stranger, It’s Raining Again, Take the Long Way Home, The Logical Song, My Kind of Lady, Crime of the Century og mange flere….
Middagen er kl. 17.30, koncerten starter kl. 20.00. Dørene åbnes kl. 19.30.

Suzi Quatro
2024-08-17
Suzi Quatro
(Susan Kay Quatro), født 3. juni 1950 i Detroit i USA, er bassistog sanger.
1974 var hendes største år med monsterhitsene ‘Devilgate Drive’ og ‘The Wild One’, i sidstnævnte fortalte hun kort sin egen historie om den lille, vilde pige, som ikke ville dikke-dikke og strikke, men spille rock og rul og gå i byen med drengene.
I 1978 fik hun endnu et kæmpehit med ‘If You Can’t Give Me Love’, og i 1979 et kæmpehit i hjemlandet USA, som ellers ikke havde været oppe at ringe over hendes musik, med ‘Stumblin In’ en duet med Chris Norman, daværende forsanger i Smokie.
Suzi Quatro er et af de 70’er fænomener, som bliver ved med at dukke op i det ny årtusinde. Men Suzi Quatro er ikke på en reunion tour og hænger ikke fast i fordums store tider.
Suzi Quatro har været aktiv i over 50 år; men formår stadig med sin karakteristiske hæse stemme at nå langt ud over scenekanten.
Middagen er kl. 17.30, koncerten starter kl. 20.00. Dørene åbnes kl. 19.30.

Dorthe Gerlach & Pernille Rosendahl
2024-08-30
GERLACH & ROSENDAHL PÅ SENSOMMERTOUR I 2024
To af landets største stemmer gennem to årtier, binder sløjfe på et ganske særligt søsterbånd i dansk musik. Det sker, når Dorthe Gerlach og Pernille Rosendahl stikker af sammen og tager ud i det blå med en række akustiske koncerter.
”Det her er virkelig et con amore-projekt – et krydsbefrugtet samarbejde, som er opstået på baggrund af vores møde i musik, fælles kreativitet og skabertrang. Men først og fremmest er det et venskab, der bare er eksplosivt sjovt og ukompliceret. Som to søstre, stikker vi af fra alt det fornuftige og så må vi se, hvor musikken og venskabet tager os hen sammen denne gang,” fortæller Pernille Rosendahl.
De brød begge igennem i 00’erne. Den ene i front for et af de mest farverige og markante rockbands, Swan Lee, mens den anden tryllebandt danskerne med anmelderrost country-pop med duoen Hush. På mange måder er de to vidt forskellige kvinder og alligevel hugget ud af den samme sten. Og nærmest simultant debuterede Gerlach og Rosendahl også med egne sange, da de i midten af 10’erne udgav hver sit stærke soloalbum.
Både Gerlach og Rosendahl har medvirket med stor succes i musikprogrammet, Toppen af Poppen, mens de for alvor fandt hinanden på tour med Danmarks Underholdningsorkester. Det er da også med en vis respekt og et blødt hjerte for hinandens musikalitet og stemmer, de begiver sig ud på nye eventyr.
”Jeg har altid haft enorm respekt for Pernilles ukuelige drive og idérighed. Og altid elsket hendes stemme – selv da hun hapsede prisen som ”Årets Danske Sangerinde” for snuden af mig ved Danish Music Awards i tidernes morgen. Men jeg ser tilbage og smiler. For nu står vi her, så mange år senere, klar til at omfavne hinandens univers. Det glæder jeg mig til, for der sker nemlig noget fedt, når vi damer har hinandens ryg, og jeg er pavestolt over, at skulle synge sammen med Pernille,” fortæller Dorthe Gerlach.
Der er med andre ord lagt op til ganske særlige sensommeraftener i søsterbåndets ånd, i selskab med Gerlach & Rosendahl, hvor historier skal fortælles, egne sange skal fortolkes som aldrig før og nye musikalske stier betrædes.
Middagen er kl. 17.30, koncerten starter kl. 20.00. Dørene åbnes kl. 19.30.

Fleetwood Shack Tribute
2024-09-20
FLEETWOOD SHACK TRIBUTE består af professionelle musikere, der spiller en hyldest til et af de bedste bands, der nogensinde har prydet hitlisterne… FLEETWOOD MAC!
Den vigtigste fælles faktor i bandet er den store kærlighed til FLEETWOOD MAC’S musik, historie og trængsler.
Dette sydlige Wales-baserede band har optrådt over hele Storbritannien og internationalt på teatre, festivaler og spillesteder.
Chantelles portrættering af Stevie Nicks er bemærkelsesværdig og hendes vokale præstationer formidable.
Hele bandet fejrer, i den grad, det originale band med musikken og vokalharmonierne helt i topklasse.
Fleetwood Shack Tribute dækker hele karrieren fra Peter Greens tidlige dage, og især hit-numrene som Rhiannon og Go Your Own Way, Dreams, Everywhere og leverer også de største og bedste Fleetwood Mac hits som – Don’t Stop – Little Lies – Jordslide, The Chain og mange flere, der med garanti vil tage dig med på en følelsesmæssig musikalsk rejse.
Middagen er kl. 17.30, koncerten starter kl. 20.00. Dørene åbnes kl. 19.30.

An Irish Evening
2024-09-21
Irish Evening 2024
“Det tætteste du kommer på Irland i Danmark…”
Irish Evening er en unik kultur- & koncertevent i Danmark, som fortæller om Irland – både historie, kultur og samfund, og som præsenterer de bedste irske musikere indenfor trad., folk, og rock samt giver smagsprøver på glimrende irske whiskey og øl.
Gæsterne vil opleve trad. irsk musik, sange på irsk, moderne irsk folk og Riverdance samt spændende foredrag om Irland og smagning af irsk whiskey & irsk øl, så programmet vil appellere til gæster i alle aldre.
“Vi vil gerne vise det nutidige Irland, så derfor introducerer vi altid interessante og enestående bands fra Irland, som er kendte i Irland og internationalt, men ofte helt nye i dansk sammenhæng, således at oplevelsen altid bliver frisk og spændende for publikum”, fortæller Irlandsekspert Claus Hebor, der har arrangeret “An Irish Evening” samt rejser til Irland siden 2000.
Program :
13.30: Irsk pub Tír inna nOc med irsk øl og irsk whiskey
14.00: Fortælling-foredrag omkring Irland
15.00-17.30.30 Korte pub sessions med trad. irsk musik, 2-3 sets x 15 min
15.00-16.15 Irsk ølsmagning (tillæg: kr. 125,-)
16.30-17.45 Irsk whiskey-smagning (tillæg: kr. 125,-)
18.00 Irish dinner
20.00: Realta Dance (Irl.), irsk dance show – 15 min
20.15: Ríl Time – Irish trad. session (Irl.) – 90 min.
I pause: Realta Dance, 15 min
21.45: Realta Dance, 15+ min
22.15: Joe Gibson & Sailor Bill (Irl.) – 90+ min.
00.00: Irish pub i Ovalen – evt. mulighed for session
Alle tider er ca. tider, og der tages forbehold for ændring af tidspunkter og rækkefølge for optræden.
Joe Gibson & Sailor Bill ft. Chelsea Evans – Irish folk / Celtic rock (Irl.)
Joe Gibson & Sailor Bill er et band fra Letterkenny i det nordvestligste Irland – et uberørt og vildt område, som ligger ved grænsen til Derry i N.Irland. Den barske natur og den turbulente historie har præget musik og sang hos Sailor Bill, som spiller en blanding af kendte irske folk-sange og moderne irske rocksange, der ofte beskriver livet i dette hårde, men meget livsbekræftende hjørne af Irland.
Joe Gibson & Sailor Bill har eksisteret siden 2010 med frontfiguren Joe Gibson på sang, guitar og violin, og sammen med de dygtige musikere på el-guitar, bas og trommer kan publikum forvente kendte irske folk-sange samt celtic rock med gang i.
Besætningen med traditionelle instrumenter som fiddle, accordion og bodhran samt mere rockorienteret med el-guitar, trommer og bas giver et meget iørefaldende og energisk udtryk. Udover deres egne flotte sange spiller Joe Gibson & Sailor Bill kendte irske sange som ”The Town I Loved So Well”, ”There were Roses” og ”Foggy Dew”, der fortæller den gribende historie om forholdene på øen samt kendte syng-med-sange som ”Dirty Old Town”, ”Galway Girl” og ”Homes of Donegal”.
Sailor Bill formår at tage publikum med på en gyngende sejltur gennem irsk musik fra dengang til i dag, som mange netop forbinder med Irland, og de viser på bedste måde, at de ældre irske sange stadig er sprællevende og fungerer perfekt sammen med deres egne, nye irske sange.
Joe Gibson er en formidabel musiker, der mester både violin, guitar, bodhran samt flere instrumenter. Han har spillet med en lang række kendte irske musikere og bands ligesom han og bandet ofte er i radio og TV.
Joe & bandet har et særdeles medrivende sceneshow med virtuose teknikker på hans violin, der altid kommer langt ud over scenekanten og får publikum helt med.
Sailor Bill har udgivet flere CD´er samt spillet mange koncerter i Irland og rundt i Europa.
Joe Gibson & Sailor Bill forventer at tage den nye, unge sangerinde Chelsea Evans med. Hun er netop kåret som Artist of The Year i Irland og er spået at blive én af de store sangerinder i Irland i fremtiden.
Joe Gibson: guitar, fiddle, vocals
Steven O’Carolan: Button Accordion
Kevin Monaghan: bass
Kieran “The Sledge” Neeson: bodhran, cajon & drums
Damien Moss: guitars
Featuring Chelsea Evans: vocals
Videos:
www.facebook.com/chelseaevansmusic/videos/1555816968486737
www.youtube.com/watch?v=DasWv9E3WvM
www.youtube.com/watch?v=pojYQXJNCqQ
Ríl Time – Irish trad. session (Irl.)
Forestil dig, at du er til en ægte trad. session på Blake´s Pub i Letterkenny… Det er netop den autentiske irske stemning, som gruppen Ríl Time fra Donegal skaber med deres iørefaldende og smittende irske traditionelle musik, som det har været spillet i århundreder – men som altid synes ny og frisk som en velskænket stout.
Ríl Time er en gruppe unge, meget talentfulde musikere på traditionelle instrumenter som fiddle, uillian pipes, accordion, tin whistle, banjo og bodhran m.v., der spiller jig, reels og trad. irsk musik, som det høres på de mest lokale pubber i Irland.
De særdeles dygtige unge musikerne har alle vundet county eller nationale mesterskaber i deres instrument, og det er meget livsbekræftende at opleve de unge holde den trad. irske musiktradition i levende live.
Det er første gang, at Ríl Time kommer til Danmark, men der er ingen tvivl om, at det er så dygtige musikere, at vi kan forvente at se meget mere til dem i fremtiden – også sammen med mere kendte irske musikere inden for trad. irsk musik.
Ríl Time har optrådt i Donegal ved festivaler som Donegal Fleadh, og deres største koncert til dato var i aug. 2022 som support til country-stjernen Nathan Carter.
Realta Dance – Irish Dance Show (Irl.)
Irsk dans og stepdans behøver vist ikke nogen introduktion, da det er kendt og elsket over hele verden.
Dansetruppen Realta Dance kommer fra Irland og består af 5 særdeles talentfulde dansere, der med smittende humør giver et forrygende show med trad. danse og irske stepdanse, som hver gang får taget til at hæve sig.
Gruppens leder er Raymond Sweeney fra Drumkeen i Donegal, som startede med at danse i en alder af 9 år og blev professionel danser som 16-årig.
Han har vundet utallige konkurrencer i irske, engelske og skotske mesterskaber, ligesom han i mange år dansede med vel nok verdens mest berømte dansetrup Michael Flatley’s Lord of the Dance. Han har optrådt med danseshow i Europe, Brasilien, Singapore, Taiwan, USA og Canada, og senest har han været kreativ leder og hoveddanser på showet ”TitanicDance” i Belfast.
Realta Dance var stjerner ved tidligere ”Irish Evening´s”, og nu kan gæsterne glæde sig til et gensyn med irsk dans og stepdance i verdensklasse, når Realta Dance igen optræder på Fuglsøcentret i sep. 2024.
Køb billet i god tid
Fuglsøcentret har gennem de seneste 12 år afholdt “An Irish Evening”, og hvert år med udsolgte huse.
“De fleste gæster køber billet med overnatning til næste år allerede når de checker ud fra Fuglsøcentret efter vores sidste arrangement i september. Jeg er meget glad for, at det er blevet en tradition for mange gæster, og vi arbejder altid på at få et nyt og spændende program hvert år, så gæsterne oplever nye sider af den irske kultur, musik og dans”, slutter Claus Hebor.
Der er i forbindelse med køb af billetten mulighed for at tilkøbe ølsmagning til kr. 100,- og whiskeysmagning til kr 125,- pr person. Vælges i næste trin af bestillingen.

Hent som PDF

Smokie
2024-09-28
Smokie har solgt over 30 mio. eksemplarer af deres plader i hele verden. Med en sådan utrolig historie bag sig er Smokie ikke kun et navn, men i høj grad en hel unik lyd.
Smokie lyden er så karakteristisk, at den har gjort det muligt for bandet at forblive på toppen i mere end to årtier og stadigvæk udgive ny musik. Den er original, tidløs og den gør Smokie til et af verdens bedst sælgende bands med en karriere kun få kan gøre bedre.
Med hits som ”Living Next Door To Alice”, “Have You Ever Seen The Rain”, “If You Think You Know How To Love Me”, ” Oh Carol”, ”Mexican Girl”, ”Needles and Pins”og mange flere er Smokie stadig blandt verdens mest efterspurgte bands.
Så kom og skrål med på de mange års hits, og glæd dig til fællessang på den fede måde!
Line up:
Steve Pinnell/Trommer
Mick McConnell/Lead guitar & backing vocal
Pete Lincoln/Lead vocal & guitar
Luke Bullard/Bass guitar & backing vocal
Martin Bullard/Keyboard
Middagen er kl. 17.30, koncerten starter kl. 20.00. Dørene åbnes kl. 19.30.

Sebastian Solo – Trubadurens Aftentur
2024-10-04
SEBASTIAN Solo – Trubadurens Aftentur

Efter en utrolig succesfuld SEBASTIAN BAND-turne i efteråret 2023 er Sebastian klar igen – Denne gang alene på scenen som solisten – trubaduren med guitar og sange som så ofte før rundt i det ganske land. Sebastian har i over 50 år beriget os med et hav af sange – De sjove – alvorlige – poetiske – de nyere og gamle hits – det eminente guitarspil og ikke mindst nærværet med publikum gør Sebastians “Trubadurens aftentur” til en ganske særlig oplevelse.
Når Sebastian, alene på scenen møder sit publikum til Trubadurens Aftentur, får poesien for alvor vinger. Sebastian ledsager sine udødelige sange med anekdoter og underfundig humor og forener generationer med sange, der har været soundtrack til mange danskeres liv. Sebastian er en kunstner, der har noget på hjerte til både unge og ældre. Fra dem der lærte Sebastian at kende med Den Store Flugt og hans perlerække af albums op gennem 70erne og ind i 80erne. Over den lange musicalperiode med Ronja Røverdatter, Hodja Fra Pjort, Skatteøen, Cyrano og Pippi, men også numre som Rose, Måske ku’ Vi, Vårvise, Romeo, Her er en sang og nyere sange såsom Hjerterdanser og Pludselig. Alle har noget at se frem til, når trubaduren indtager scenen og gavmildt diverterer sit publikum med et udsøgt rids af sange fra det sidste halve århundrede.
Middagen er kl. 17.30, koncerten starter kl. 20.00. Dørene åbnes kl. 19.30.

George Michael Celebration 2024
2024-10-12
NB. Stående koncert !
George Michael Celebration (UK / DK)
MAKE IT BIG – 40 års jubilæum
WHAM!’s album Make It BIG har 40 års jubilæum i ‘24 siden udgivelsen i ’84. Glæd dig til de fleste af numrene på dette hit album samt George Michael klassikere.
BBC kalder Steve Mitchell for George Michael. LYT til Steve Mitchell som synger George Michael. Åh, den stemme. Savnet er enormt. Hits’ene er mange. George Michael ville være blevet 60 år i 2023.
Det ramte fans over hele verden hårdt, da den britiske popmusiker, sanger og sangskriver George Michael overraskende døde Juledag i 2016. Året havde allerede kostet store musikere, og tabet af George Michael blev det sidste i rækken af mere eller mindre uventede dødsfald blandt musikere. Samme år døde David Bowie, Leonard Cohen og Prince.
George Michael solgte flere end 85 millioner album på verdensplan, og han havde flere top 10-hits end The Beatles. I 2004 blev George Michael desuden kåret som den absolut mest spillede kunstner i britisk radio over en periode på 20 år (1984-2004). Otte store stadionkoncerter i Danmark er for længst gået over i historien, men George Michael er langt fra glemt.
Steve Mitchell er en fantastisk George Michael, og lever af at spille de fantastiske sange vi alle elsker. Med på bas er Dave West, som har spillet med George Michael og WHAM. De kommer som fuldt liveband. Og vinderen af X-Factor 2009, Linda Andrews som gæstesolist og på kor. Hvilken sang mon du hører hende med? Gæt engang en duet
Det ramte fans over hele verden hårdt, da den britiske popmusiker, sanger og sangskriver George Michael overraskende døde Juledag i 2016. Året havde allerede kostet store musikere, og tabet af George Michael blev det sidste i rækken af mere eller mindre uventede dødsfald blandt musikere. Samme år døde David Bowie, Leonard Cohen og Prince.
George Michael solgte flere end 85 millioner album på verdensplan, og han havde flere top 10-hits end The Beatles. I 2004 blev George Michael desuden kåret som den absolut mest spillede kunstner i britisk radio over en periode på 20 år (1984-2004). Otte store stadionkoncerter i Danmark er for længst gået over i historien, men George Michael er langt fra glemt.
Kom og hør George Michael’s største sange. Klar til hits, dans og cocktails Tropicana Style? Kom og hør hits som Club Tropicana, Careless Whispers, Everything she wants, Fastlove, A different Corner m.fl. Et stort bagkatalog til en uforglemmelig aften for en uforglemmelig mand.*Gæstesanger – solist / kor: Linda Andrews (X-Factor, Gospelsanger, Solist)
Vokal: Steve Mitchell / Linda Andrews – to korpiger Bas: Dave West plus fuldt band – 10 mands orkester.
Varm op her:
George Michael Tribute feat. Steve Mitchell and Dave West (George Michael / Wham) på bas.
Lyt her: https://youtu.be/WN3osWJ1utA
Linda Andrews her: https://youtu.be/AW4HDCDnOqU
Middagen er kl. 17.30, koncerten starter kl. 20.00. Dørene åbnes kl. 19.30.

California Dreaming
2024-10-25
En helt unik musikalsk oplevelse
Laurel Canyon – en pittoresk dal i Hollywood Hills, Los Angeles – et sted, og en tidslomme i amerikansk
musik.
Musikere fra hele USA flyttede i 1960’erne til den idylliske Laurel Canyon, fordi de kunne bo for næsten
ingen penge, og kun havde få minutters kørsel til Hollywood Boulevard området, hvor kendte musiksteder
som Whisky a Go Go og The Troubadour m.fl. lå side om side.
Laurel Canyon var en kunstnerkoloni hvor alle, selvom de boede i egne huse, kom og gik hos hinanden som
en stor familie. Lyden af musik kunne høres overalt, både dag og nat.
Tonerne der fyldte luften mellem de blomstrende bjergskråninger kunne være The Byrds der øvede Mr.
Tambourine Man, måske Frank Zappa der holdt audition for håbefulde unge bands, eller et party i haven
hos Mama Cass. Flere engelske musikere besøgte kollegerne i Laurel Canyon, når de havde mulighed for
det.
Med så mange musikalsk kreative mennesker samlet på et sted, var det uundgåeligt at der blev skabt
udødelig musik.
Holdet der denne gang fortolker de smukke melodier er Kajsa Vala, Jimmy Jørgensen, Kaya Brüel og Poul
Halberg. Bandet består igen af nogle af landets bedste musikere ført an af kapelmester Kennet Lauridsen.
Middagen er kl. 17.30, koncerten starter kl. 20.00. Dørene åbnes kl. 19.30.

Pink Floyd Project
2024-10-26
Scandinavian Pink Floyd Project //

Wish You Were Here ’24-25

Pink Floyd Project genopfører legendariske “Wish You Were Here” i sin fulde længde. Bandet præsenterer sit dugfriske bud på hvordan netop dette albums 50 års jubilæum skal fejres i 2024-25 med visuals, lysshow og kvadrofonisk lyd.
Pink Floyd Project stiller med 10 musikere på scenen og et håndplukket arsenal af gamle og nye instrumenter. Det vil også være muligt at opleve andre uundgåelige hits og sjældenheder fra bagkataloget. Alt sammen serveret i en lyd og lysmæssig totaloplevelse som bandet er blevet kendt for gennem de seneste 20 år på landevejene i ind- og udland.
“Wish You Were Here” udkom på vinyl i 1975 og ligger således midt i Pink Floyds guldalder. Ud over at rumme to af bandets største hits, byder albummet også på unikke instrumentale passager der er absolut definerende for Pink Floyds sound. WYWH er måske Pink Floyds mest stemningsfulde værk til dato, og et album mange vil hylde som deres absolutte no1.
Middagen er kl. 17.30, koncerten starter kl. 20.00. Dørene åbnes kl. 19.30.

THE DUBLIN LEGENDS - ”The Dubliners”
2024-11-01
Glæd jer til en aften i selskab med musikalske legender og velkendte sange og klassikere. Whiskey in The Jar, Dirty Old Town, The Wild Rover, Seven Drunken Nights, The Rare Auld Times, Finnegan’s Wake, Molly Malone, The Monto, Hand Me Down Me Bible, The Irish Rover, Black Velvet Band og mange mange flere.
Oplev legenderne i irsk folkemusik Sean Cannon, Shay Kavanagh, Paul Watchorn og Gerry O’Connor, når de under navnet The Dublin Legends viderefører arven efter The Dubliners, der stoppede som band, da “Banjo” Barney McKenna desværre døde. Drengene ser meget frem til igen at møde og underholde alle deres fans overalt på kloden og vil fortsætte med at spille alle de verdensberømte klassikere, som The Dubliners er kendt for.
Sean Cannon har været medlemmer af The Dubliners i tæt på 30 år, mens Paul og Shay er nyt medlem. Samtidigt spillede banjovirtuosen Gerry O’Connor med de berømte Four Men and A Dog, og han har i øvrigt spillet med alt og alle fra Sharon Shannon til Shane MacGowan (The Pogues). Talrige sessions og albumindspilning med Barney McKenna er det også blevet til, så det var ganske naturligt, at han trådte til efter Barneys død og medvirkede til at gennemføre den igangværende turné med The Dubliners og således, på glimrende vis løfte Gerry på smukkeste vis arven efter Barney.
I 2012 fejrede The Dubliners 50 års jubilæum i musikkens tjeneste og modtog en Lifetime Achievement Award fra BBC Radio 2 Folk Awards. Denne blev fulgt op af en fuldstændig udsolgt UK turné, som kulminerede i en magisk aften i The Royal Albert Hall. Desværre døde “Banjo” Barney McKenna kort tid efter, og det var et stort slag for både fans og medlemmer af The Dubliners. Naturligvis fik det de tilbageværende medlemmer af The Dubliners til at sætte sig ned og drøfte bandets fremtid. John Sheahan besluttede, at det efter 50 år på landevejen var tid til at stå af tourbussen og slappe af for en tid.
Men under navnet The Dublin Legends har de øvrige bandmedlemmer Sean Cannon, Shay Kavanagh, Paul Watchorn og Gerry O’Connor besluttet sig for at videreføre den musikalske arv, som blev grundlagt af Ronnie Drew, Luke Kelly, Ciaran Bourke, Barney McKenna og John Sheahan tilbage i 1962.
“It’s too late to stop now”, sagde Barney engang. Sean, Eamon, Patsy og Gerry har taget de vise ord til sig.
LINE-UP:
Seán Cannon– vocals, guitar, mandola
Shay Kavanagh– vocals, guitar
Gerry O’ Connor– Irish Tenor Banjo, fiddle,
Paul Watchorn– vocals, five string banjo
Middagen er kl. 17.30, koncerten starter kl. 20.00. Dørene åbnes kl. 19.30.

AMY WINEHOUSE Tribute Show (U.K.)
2024-11-02
Oplev en unik og autentisk hyldest til den prisvindende sangerinde Amy Winehouse. Fremført af den britiske sangerinde Tania Alboni tager hun, sammen med sit band, publikum med på en musikalsk rejse.
Tania Alboni har dedikeret sig til at perfektionere hver eneste facet af Amy Winehouses performance. Fra de legendariske vokalpræstationer til de minutiøse bevægelser på scenen – intet er for småt i bestræbelserne på at genskabe den autentiske Amy Winehouse-oplevelse.
Nyd en aften med Amy Winehouses’ største hits, herunder ikoniske sange som ’Rehab,’ ’Back to Black,’ ’Valerie,’ og ’Love Is a Losing Game,’ der giver den ultimative Amy Winehouse hyldest.
Middagen er kl. 17.30, koncerten starter kl. 20.00. Dørene åbnes kl. 19.30.

Saga - Tour 2024
2024-11-08
NB. Stående koncert
Fuglsøcentret & Art & Music præsenterer:
Saga – Tour 2024
Progrock-legenderne SAGA vender endnu engang tilbage til glæde for alle fans af god og præcist spillet rockmusik.
Saga blev dannet i 1977 af brødrene Jim (bas, keyboard) og Ian Crichton (guitar), der fik følge af sangeren Michael Sadler og har fra og med debutpladen fra 1978 udgivet i alt 21 album med en del udskiftninger i lineuppen undervejs. Et nyt, akustisk album, Symmetry, udkom i marts 2021.
Populære i Danmark
Saga har solgt op mod ti millioner album på verdensplan samt spillet for mere end 15 millioner mennesker i over tyve lande.
Bandet har optrådt i Danmark utallige gange gennem årene – blandt andet på Midtfyns Festival og Langelandsfestival og I 1981 var de hovednavn på Roskilde Festival, hvor de spillede på det, der dengang hed Canopy-scenen, i dag kendt som Orange Scene.
Middagen er kl. 17.30, koncerten starter kl. 20.00. Dørene åbnes kl. 19.30.

AC/DC UK
2024-11-09
NB. Stående koncert!
AC/DC UK – Europas største AC/DC-tribute!
Gør dig klar til den ultimative AC/DC-oplevelse med planetens nok største og bedste AC/DC-tributeband! AC/DC UK er garanter for den perfekte rock-fest, der hylder et af musikhistoriens mest ikoniske bands.
Oplev ”Thunderstruck”, ”Back in Black”, ”Whole Lotta Rosie”, ”Highway to Hell”, ”Dirty Deeds”, ”Shoot to Thrill”, ”Shook me all night long” og alle de andre klassiskere i dette sprudlende helaftens-show dedikeret til AC/DC’s imponerende musik!
AC/DC UK er historien om inkarnerede fans, der besluttede sig for at lave verdens mest tro og gennemførte kopi af AC/DC – og slap afsted med det! Gang på gang er bandet kåret som det bedste AC/DC-tributeband i Storbritannien og med hundredevis af koncerter over hele verden, må AC/DC UK siges at være det primære tribute til de australske rocklegender på planeten! Der er tale om en knivskarp gengivelse af både lyd og udseende, som meget få kan gøre efter!
AC/DC UK har opnået, hvad de fleste nok regner for utænkeligt for et tributeband. De har optrådt på hovedscenen på den legendariske Grasspop-festival lige efter hovednavnet Iron Maiden! De har tillige delt scene med rock-superstjerner som Ozzy Osbourne, Marilyn Manson, Judas Priest, Guns n Roses og danske Volbeat! Deres dedikation og eksplosive sceneoptræden er ganske enkelt ikke til at stå for!
Gå ikke glip af suveræne AC/DC UK, når de rammer Fuglsøcentret i 2024!
Middagen er kl. 17.30, koncerten starter kl. 20.00. Dørene åbnes kl. 19.30.

Johnny Logan
2024-11-15
Det er ikke alle sangere man kan kalde ‘exceptionelle’. Men det kan man roligt kalde Johnny Logan! Stadig den dag i dag er det ikke lykkes for andre end Johnny at vinde det Europæiske Melodi Grand Prix 3 gange og med mere end 6 millioner solgte albums på verdensplan, har Johnny Logan for længst skrevet sit eget kapitel i musik historien. I 2007 udgav Johnny Logan et album indspillet i Danmark med danske musikere med titlen ”Irish Connection” – dette album blev et kæmpe comeback for Johnny Logan i hele Skandinavien – idet albummet solgte til platin i Danmark og dobbelt platin i Norge og til Guld i Sverige. Successen blev fulgt op af en årelang turné ikke mindst i Danmark, hvor han har en meget stor fanskare.
Johnny Logan fik i januar 2010 et nyt hold fantastiske musikere under ledelse af Rasmus Hedeboe. Disse musikere var også med til indspilningen CD´en – ‘The Irish Connection 2 – The Irish Soul’ som også blev indspillet i Danmark. Et dejligt album som tager lytteren på en rejse gennem nogle af Irlands mest populære ‘traditionals’ samt en stribe helt nye sange. Dette album blev også en kæmpe succes. Disse to albums “The Irish Connection 1” og “The Irish Soul” ligger altid grunden rent musikalsk til live koncerterne med Johnny Logan & Friends når de optræder – selvfølgelig altid garneret med de 3 vinder sange fra Det Europæiske Melodi Grandprix.
I 2017 udgav Johnny Logan igen et helt nyt album med titlen ”It is what it is” – nye fantastiske velskrevne sange, som Johnny Logan selv har skrevet de fleste af. Super iørefaldende og med god nerve og fantastisk energi, som altid er kendetegnede for verdensstjernen Johnny Logan. Albummet er indspillet i Danmark og med en lang række af de dygtigste musikere, som også er live holdet bag Johnny Logan. Mange af de nye hits vil også være at høre når Johnny Logan & Friends giver koncert rundt omkring i Danmark. Når Johnny Logan i november og december måned også giver julekoncerter, er det også med nogle af de største julesange, som alle kender der er med i showet.
Når Johnny Logan turnerer i Danmark i er det med det fantastiske danske band FRIENDS, nogle fantastiske musikere, som sammen med Johnny Logan leverer et show i absolut topklasse. Publikum er overalt begejstret og bliver taget med storm når JOHNNY LOGAN & FRIENDS går på scenen.
Middagen er kl. 17.30, koncerten starter kl. 20.00. Dørene åbnes kl. 19.30.

Electric Light Orchestra by Phil Bates & Band
2024-11-16
Electric Light Orchestra er et af de mest succesfulde bands i musikhistorien. Deres sange er spillet i radioen mere end én million gange. ELO fik, i deres storhedstid, en lang række top 20 hits, hvoraf mange af dem blev til klassisk pophistorie.
Som medlem of’Electric Orchestra Part 2 og The Orchestra har Phil Bates optrådt med ELO musik i årtier og på utallige koncerter verden over, har han bragt de bedste hits af nogle af de største rock legender tilbage til livet til gamle og nye fans.
Phils imponerende stemme og hans fremragende guitarspil, støttet af en overordentlig solid omgang trommer og bas, keyboards, sofistikerede harmoni vokaler og karakteristisk violinspil,
frembringer en helt enestående og original musikoplevelse.
Electric Light Orchestra er rock-, klassisk-, elektronisk- , orchestral, traditionelmusik og moderne trends. “Roll Over Beethoven”, “Don’t Bring Me Down”, “Telephone Line”, ”Evil Woman”, ”Livin’ Thing”, ”Mr. Blue Sky”, ”Strange Magic”, ”Turn To Stone” eller “Sweet Talking Woman” er ikke glemt af publikummet, og et vidne om at musikken stadig holder i dag.
Middagen er kl. 17.30, koncerten starter kl. 20.00. Dørene åbnes kl. 19.30.

Dodo & The Dodo’s
2024-11-22
45 år med Dodo & The Dodo’s // Sommer 2024
Et brag af en jubilæumskoncert i historisk perspektiv
I sommeren 2024 kan Dodo & The Dodo’s fejre deres svimlende lange 45 års musikalske venskab. Mens sommeren var på sit højeste, og radioen spillede Glorys Gaynors – ”I Will Survive” og TOTO’s – ”Hold The Line”, barslede de 16-17 årige skolevenner og musikkammerater, som senere skulle komme til at hedde Dodo & The Dodo’s, med egne numre i en kælder nord for København. Sidenhen udgav bandet et hav af hits, og blev i slut 80’erne det absolut største og mest eftertragtede band i Danmark. Resten er historie.
I 2024 tager Dodo & The Dodo’s derfor på en eksklusiv jubilæumstour. Med sig bringer de en kæmpe skærmproduktion og et band langt ud over det sædvanlige. Det er planen at lave visuelle tilbagekig på de foregående 45 år, samtidigt med der holdes et jubilæumsbrag uden sidestykke.
Middagen er kl. 17.30, koncerten starter kl. 20.00. Dørene åbnes kl. 19.30.

DISSING & LAS
2024-11-23
DISSING & LAS – ØNSKEKONCERT 2024
”I skaber et særligt rum”, siger publikum ofte om koncerterne. Det er som et svævende eventyr af lyd og nærvær, som alle er fælles om at holde i luften –og på Ønskekoncertturnéen i efteråret ’24 bliver det endnu mere udtalt end før.
Efter mange år på landevejen sammen med Povl Dissing, og senere i eget navn, har Dissing & Las efterhånden oparbejdet sig et bagkatalog ud over det sædvanlige. De tre venner har gennem årene spillet så mange fantastiske sange, at det kan være svært at vælge, hvilke der skal på sætlisten til koncerterne, og hvilke som ikke skal.
Det gør de op med på den kommende Ønskekoncertturné i efteråret ’24.
Skriv jeres ønsker til os på Facebook, Instagram, mails, SMS, brevdue eller kurér.Så mødes vi til næste efterårog ser hvad vi i fællesskab har skabt.
Middagen er kl. 17.30, koncerten starter kl. 20.00. Dørene åbnes kl. 19.30.

På Slaget 12
2024-11-29
De stærke melodier og de enkle, men samtidig raffinerede tekster,
har altid været På Slaget 12’s varemærke – og så naturligvis Ann-
Mette Eltens varme og udtryksfulde stemme, der synger sig lige ind
i hjerterne på publikum.
Siden debut’en i 80’erne har På Slaget 12 spillet utallige
livekoncerter, og bandet er den dag i dag mindst lige så fuld af
energi som for 30 år siden. Koncerterne indeholder et bredt udvalg
af bandets sange inklusive de store 80’er hits som f.eks. ”Ude på
det blå ocean” og ”Hjem til Århus”, samt nogle af gruppens
markante fortolkninger af 60’ernes store sange.
Debutalbummet, der udkom i 1986, indeholdt sange, der alle havde
hitpotentiale, men der var særligt èn, der skilte sig ud – Hjem til
Århus, der i løbet af få måneder blev et stort hit for bandet, og
efterfølgende er blevet en evergreen, som alle danskere kender.
Årene efter det første album har budt på mange succes’er for På
Slaget 12, men der er ikke tvivl om, at det næste helt store
højdepunkt kom, da det første Let’s Dance-album blev udsendt i
2002. Albummet med bandets udgaver af store 50’er og 60’er hits
blev en stor succes med fast placering i toppen af hitlisten et helt år
og ialt 110.000 solgte eksemplarer. Let’s Dance 2 blev udgivet i
november samme år og senere kom Let’s Dance 3 og 4, og også de
blev store succeser.
I alt har de fire Let’s Dance- album solgt over 350.000 eksemplarer
og sammenlagt har orkestret, inklusive Ann-Mette Elten’s
soloudgivelser, solgt over 1 million album.
Middagen er kl. 17.30, koncerten starter kl. 20.00. Dørene åbnes kl. 19.30.

Beatles Revival
2024-11-30
Verdens største boyband gennem tiderne – The Beatles – nåede kun at spille ganske få koncerter i Skandinavien. Til de mange som ikke nåede at opleve The Beatles live, enten fordi der var udsolgt, eller fordi man simpelthen ikke var født dengang, – er her den ultimative erstatning : The Beatles Revival.
Orkesteret er hjemmehørende i Prag, og er blandt de få tribute bands som udover succes i hjemlandet også har formået at skabe sig popularitet på internationalt plan. Ægte passion for musikken udtrykkes tydeligt hos orkesteret, og netop dette sammen med målrettet arbejde i retning af at skabe et perfekt image såvel musikalsk som visuelt, er hemmeligheden bag The Beatles Revival’s succes overalt i Europa.
Bandet gør i sjælden grad meget ud af detaljer. Ikke kun hvad angår musikken, men også m.h.t. brugen af originalt udstyr, scenekostumer, sceneopstilling, koreografi osv. Gruppens højrehåndede bassist har endda lært sig at spille venstrehåndet bas i erkendelse af, at dette er af afgørende betydning for et totalt autentisk Beatles image. Bandets optræden er således i international klasse, og placerer orkesteret blandt tidens allerbedste tributebands.
Kom med i The Beatles Revival’s tidsmaskine tilbage til Liverpool i 60’erne, og oplev en illusion af at det er de rigtige Beatles som står på scenen. Kom med i et Beatles-show fuld af evergreens, humør, entertainment og energi.
Middagen er kl. 17.30, koncerten starter kl. 20.00. Dørene åbnes kl. 19.30.

Julefrokost 6/12 2024
2024-12-06
Program:
17.30 – Buffet i restauranterne
Marineret sild & madeira sild med karrysalat
Klassisk æg og rejer
Røget laks med æggestand og purløgsmayo
Hjemmelavet kalvesyltet med rørt sennep og beder
Panko paneret fiskefilet med hjemmerørt remoulade
Hjemmelavet lun leverpostej med svampe og bacon
Frikadeller og Medister med stuvet kål
Ribbensteg med brunede kartofler og rødkål
Andebryst ala orange
Kålsalat med svesker, æbler og valnødder
Mørbradbøffer ala creme
Æbleflæsk og krydderfedt
Risalamande med lun kirsebærsauce
Ost med frugt, kiks og nødder
Inkl. øl, vand, vin under middagen
20.00
Salen åbnes ( Hal 1 )
Tennis Band spiller op til fest og dans
Der er DJ fra 20.00 – 02.00, som spiller op til dans, når bandet ikke er på scenen!
01.00
Natmad – Tarteletter med høns i asparges
02.00
Baren lukker
Pakke 1: Buffet, øl, vand, vin under middagen, underholdning, natmad: kr. 1.150,- pr. person
Pakke 2: Buffet, øl, vand, vin under middagen, underholdning, natmad, overnatning i dobbeltværelse, morgenbuffet: kr. 1.700,- pr. person
Pakke 3: Buffet, øl, vand, vin under middagen, underholdning, natmad, overnatning i enkeltværelse, morgenbuffet: kr. 2.024,- pr. person
Tilkøb: Gløgg med æbleskiver til 70 kr. pr person

Julefrokost 7/12 2024
2024-12-07

ABBAcz
2024-12-13, 2024-12-14
Abba er et af de mest succesfulde bands i historien om popmusik. Tidløse pophits som tiltaler flere generationer over hele verden strøg ud af Bjørn og Bennys ærmer i 70’erne og 80’erne, og mange ønsker bandet tilbage på livescenen for endnu en oplevelse af de originale Abba. Bjørn Ulvæus har dog for længst fastslået at det ikke kommer til at ske. Så dermed synes en Abba-live oplevelse at være udelukket, – og dog….
Tjekkiet har i nogen tid været kendt for sine mere end fremragende hyldestbands, og blandt dem rager ”Abbacz” tårnhøjt op. Bandet som er hjemmehørende i Prag leverer et show i absolut topklasse. Iført originale kostumer og ægte 70’/80’er koreografi leverer bandet et 100% live show, her er ingen maskiner, playback eller andre former for nemme løsninger. Der er 8 optrædende i det høj-energiske show. Foruden Abba formationen medvirker bassist, trommeslager og 2 korpiger. Dette er et show i verdensklasse, og her kan man både lytte, synge med, – og danse ! Der er garanti for genkendelsesglæde når Abbacz går på scenen.
Middagen er kl. 17.30, koncerten starter kl. 20.00. Dørene åbnes kl. 19.30.

Nytårsgalla 2024
2024-12-31
Hold jeres nytårsaften på Hotel Fuglsøcentret. Vi starter med et glas bobler og snacks til Kongens nytårstale på storskærmen.
Derefter serverer vi en lækker nytårs gallamiddag. Check-in på værelser fra kl. 15.00. Eftermiddagen kan f.eks. benyttes til en gåtur i den smukke natur omkring Fuglsøcentret.
Program for aftenen:
Ankomst
Bobler og snacks
Kongens nytårstale
Gourmetmiddag med vine
Dj og dans – incl. fri bar frem til 02.00
Kæmpe festfyrværkeri udenfor hotellet
Natmad
Menu
Velkomst snack
Panipuri med jomfruhummer
Boghvedeblinis med hjemmelavet creme fraiche
Baerii caviar
Forret:
Letrøget vagtelbryst med confit af lår
Syltet kål og multebær
Mellemret:
Rimmet torsk stegt på crouton med panchetta
Glaserede rødbeder og sauce blanquette
Hovedret:
Tournedos Rossini med kartoffel Galette
Dessert:
Mississippi Mud Pie
Kirsebær is med sprød tuille
Natmad:
Pulled beef burger
Restaurantchefens dertilhørende vin menu

Beat The Drum - The Runrig Experience
2025-01-17
Denne koncert er kun for et siddende publikum. Hvis du ønsker en stående koncert, skal du vælge lørdag.
Beat The Drum er et professionelt Tribute band, der spiller en hyldest til det skotske keltiske rock-band ‘Runrig’.
Det er tid til ‘Dance Again’ og genopleve de utallige Runrig sange, herunder Loch Lomond, Rocket To The Moon, Every River, Greatest Flame, Hearts of Olden Glory og mange flere leveret af det nye band ‘Runrig Experience’.
Info RunRig Experience
*Beat the Drum – The Runrig Experience *
Beat The Drum is a professional tribute band, playing homage to the Scottish Celtic Rock band ‘Runrig’. It’s time to ‘Dance Again’ and relive countless Runrig Anthems including Loch Lomond, Rocket To The Moon, Every River, Greatest Flame, Hearts of Olden Glory and more as part of the brand new ‘Runrig Experience’.
RunRig were where one of Scotland’s most successful Bands, specially beside Scotland they had a true following in Denmark and Germany with serval number One Hits and Albums in the Charts. Original RunRig Scottish Celtic rock band was formed on the Isle of Skye in 1973. The band released fourteen studio albums, with a number of their songs sung in Scottish Gaelic.
Runrig’s music is often described as a blend of folk and rock music, with the band’s lyrics often focusing upon locations, history, politics, and people that are unique to Scotland.
In 2016, the band announced that it would retire from studio recording after the release of its 14th studio album, The Story and announced their final tour The Final Mile in 2017. In August 2018, Runrig performed the final shows of their farewell tour, entitled The Last Dance, in Stirling City Park with an estimated 52,000 fans attended.
Richie Muir, an Edinburgh singer/guitarist based in Nottingham but most importantly of all, a huge, lifelong Runrig fan came up the idea to keep this fantastic music alive and started to form RunRig Experience, a band to celebrate the music of RunRig.
“From the start, we didn’t want to be a ‘look-a-like’ type tribute band. We wanted the show to be a celebration of the RunRig’s music. Yes, we wanted it to sound authentic and to represent what RunRig was about, but this isn’t about replacing the void left by them. It’s about celebrating their music and their incredible contribution to the music industry, Scotland as a whole and the tiny, significant moments in the lives of their fans. We wanted to create a show where people could come along, enjoy themselves, sing, dance, celebrate and remember and I think we’ve really done that”
Ben Marshall
Middagen er kl. 17.30, koncerten starter kl. 20.00. Dørene åbnes kl. 19.30.

Beat The Drum - The Runrig Experience
2025-01-18
Denne koncert er kun for et stående publikum. Hvis du ønsker en siddende koncert, skal du vælge fredag.
Beat The Drum er et professionelt Tribute band, der spiller en hyldest til det skotske keltiske rock-band ‘Runrig’.
Det er tid til ‘Dance Again’ og genopleve de utallige Runrig sange, herunder Loch Lomond, Rocket To The Moon, Every River, Greatest Flame, Hearts of Olden Glory og mange flere leveret af det nye band ‘Runrig Experience’.
Info RunRig Experience
*Beat the Drum – The Runrig Experience *
Beat The Drum is a professional tribute band, playing homage to the Scottish Celtic Rock band ‘Runrig’. It’s time to ‘Dance Again’ and relive countless Runrig Anthems including Loch Lomond, Rocket To The Moon, Every River, Greatest Flame, Hearts of Olden Glory and more as part of the brand new ‘Runrig Experience’.
RunRig were where one of Scotland’s most successful Bands, specially beside Scotland they had a true following in Denmark and Germany with serval number One Hits and Albums in the Charts. Original RunRig Scottish Celtic rock band was formed on the Isle of Skye in 1973. The band released fourteen studio albums, with a number of their songs sung in Scottish Gaelic.
Runrig’s music is often described as a blend of folk and rock music, with the band’s lyrics often focusing upon locations, history, politics, and people that are unique to Scotland.
In 2016, the band announced that it would retire from studio recording after the release of its 14th studio album, The Story and announced their final tour The Final Mile in 2017. In August 2018, Runrig performed the final shows of their farewell tour, entitled The Last Dance, in Stirling City Park with an estimated 52,000 fans attended.
Richie Muir, an Edinburgh singer/guitarist based in Nottingham but most importantly of all, a huge, lifelong Runrig fan came up the idea to keep this fantastic music alive and started to form RunRig Experience, a band to celebrate the music of RunRig.
“From the start, we didn’t want to be a ‘look-a-like’ type tribute band. We wanted the show to be a celebration of the RunRig’s music. Yes, we wanted it to sound authentic and to represent what RunRig was about, but this isn’t about replacing the void left by them. It’s about celebrating their music and their incredible contribution to the music industry, Scotland as a whole and the tiny, significant moments in the lives of their fans. We wanted to create a show where people could come along, enjoy themselves, sing, dance, celebrate and remember and I think we’ve really done that”
Ben Marshall
Middagen er kl. 17.30, koncerten starter kl. 20.00. Dørene åbnes kl. 19.30.
